Ing paresidhenan Pasuruan, tanêman sêmôngka punika dados pangupajiwanipun tiyang tani, ingkang kêgolong majêng. Pananêmipun ing môngsa katiga, inggih punika wontên ing sabin, sasampunipun dipun rêmbang tanêmanipun têbu, gadhahaning pabrik. Wiji sêmôngka wau kapanjakakên ing siti mawi gêjig, lajêng dipun êlêb supados têlês sitinipun. Sasampunipun botên prêlu dipun êlêb malih, amargi toya ing salêbêting siti sampun nyêkapi tumraping tanêman sêmôngka tur sitinipun êloh. Ing Pasuruan ingkang kathah tiyang tani sami nanêm sêmôngka lurik ingkang dipun wastani blewah. Blewah wau kathah sangêt ingkang kakintunakên dhatêng ing Surabaya. Ecanipun dipun rujak. Kangge isèn-isènipun sêtrup ès.